কপাল ফিরতে শুরু করে ১৮ ডিসেম্বর থেকে। ওই দিন তিনি লটারিতে ৭২ হাজার টাকা পান। পরের দিনই লেগে যায় প্রথম পুরস্কার ৫১ লক্ষ টাকা। এদিন আবার ৩ হাজার টাকা পেয়ে হ্যাটট্রিক করেছেন লটারিপ্রাপ্তিতে। এমন ঘটনায় এলাকার মানুষ রীতিমতো হতবাক। হলদিবাড়ি এলাকায় তাই এখন একটাই আলোচনা। জানা গেছে, হজরতের টিকিটের নম্বর ছিল ৯৪ বি ৩৫১৭৬। শেখ হজরত আলির বয়স ৭০ বছর। বাড়ি মুর্শিদাবাদের গোড়াইপুর গ্রামে। বাড়িতে স্ত্রী রয়েছেন। স্ত্রীর বয়স ৬০ বছর। এক ছেলেও রয়েছে বলে জানিয়েছেন তিনি। হজরত আলি এক বছর থেকে হলদিবাড়ির বরেরডাঙা এলাকায় বসবাস করতে শুরু করেন। বরেরডাঙার শৈলেন রায়ের চায়ের দোকানের সামনের বারান্দাই ছিল তার রাত্রিযাপনের জায়গা।